છેલ્લા થોડા વર્ષોથી જ્વેલરીનો બદલાયેલો ટ્રેન્ડ સર્વત્ર દ્રષ્ટિગોચર થાય છે. ઝવેરી બજારના શોરૃમથી લઈને સંખ્યાબંધ અન્ય શોરૃમ, ટ્રેન કે ફૂટપાથના સ્ટોલ પર પણ ઇમિટેશન જ્વેલરી મળી રહે છે. તેથી જ આવા દાગીનાને સ્ટ્રીટ ફેશન જ્વેલરી નામ આપી દેવામાં આવ્યું છે. આવી જ્વેલરીમાં સ્પ્રિંગ, પેન, સેફટીપીન કે સિક્કા જેવી ડિઝાઈનનું ચલણ પુરબહારમાં ખીલ્યું છે. આવા ઘરેણાં ઓક્સિડાઈસ, પીતળ, તાંબા, મોતી, રંગીન દોરા, લેસ, રંગીન પત્થર જેવા મટિરિયલમાંથી તૈયાર કરવામાં આવે છે.